El xe considerà una de łe figure fondamentałi del Risorgimento italian, el ga personalmente condoto e conbatù in parece de łe canpagne miłitari che łe ga portà a ła formasion de l'Itałia unìa; el xe noto anca co l'apełativo de , par łe so inprexe miłitari compiue sia in Mèrica del Sud che in Eoropa. Garibaldi el xe nato a Niza quando sta sità ła faxeva parte del Primo Inpero. Tornà al Regno de Sardegna dopo el Congreso de Viena ła xe restà soto el governo dei Savoia fin al 1860. El gra el secondoxenito de Domenico, caitan de cabotajo imigrà da Chiavari, e Rosa Raimondi, orixinaria de Loano. el zera el nome de so fradeo major, mentre dopo Giuseppe a xe nati altri du mas'ci, e , e do putine, morte picinine. I xenidori i gavarìa vołù aviar Giuseppe a ła cariera de avocato, de dotor o de prete. Ma al fioło a ghe piaxeva poco studiar e el preferiva i exercisi fixeghi e ła vita de mar esendo, come łu steso el ga dito, «pì amigo del spaso che del studio». Vedendose ostacołà dal pare inte ła so vocasion marinara, eò ga tentà de scapar par mar verso Genoa co alcuni conpagni, ma el xe sta fermà e ricondoto a caxa. Tutavia el se ga apasionà a l'insegnamento dei so primi precetori, soratuto del , on reduce de łe canpagne napołeoniche, che el ghe ga inpartio lesion d'itałian e de storia antica. El xe restà soratuto afasinà da l'antica Roma. Convinto so pare a łasarlo 'ndar drio a ła so cariera maritima a Genoa, el xe sta iscritto inte el registro dei mozi inte el 1821. A sedexe ani, inte el 1824, el xe ga inbarcà so ła comandà da Angelo Pesante de Sanremo, che el gavarìa in seguito descrito come «el mejo caitan de mar». Inte el so primo viajo el se ga spinto a Odessa inte el mar Negro e fin a Taganrog inte el mar d'Azov . Ł'ano sucesivo, col pare, el se ga direto a Roma co on carico de vin, par l'aprovigionamento dei pełegrini vegnui par el Giubileo indito da papa Leone XII. Inte el 1827 el ga salpà da Niza co ła par el mar Nero, ma el bastimento el xe sta asałio dai corsari turchi che i ga depredà ła nave, robando perfin i vestiti dei marinai. El viajo comunque el xe continuà e inte l'agosto del 1828, el xe sbarcà da ła a Costantinopołi, dove el sarìa restà fin al 1832 a causa de ła guera turco-rusa, e el se ga integrà inte ła comunità italiana. Secondo łe ricerche fate da ła so bisneoda direta Annita Garibaldi, probabilmente el ga frequentà ła caxa de Calosso - comandante de ła cavałeria del Sultano col nome de Rustem Bey - e l'anbiente dei genovexi che storicamente i zera insedià inte el quartiere de Galata , e el se guadagnava da vivere insegnando italian, fransexe e matematega. Inte el febraro del 1832 a ghe xe sta riłasà ła patente de caitan de seconda clase e subito dopo el se ga reimbarcò co ła par el mar Nero. Ancora na volta ła nave ła xe sta ciapà de mira dai corsari, ma stavolta l'equipajo el ga risposto ai agresori a fuxiłade. Garibaldi el xe sta ferìio a na man, el garìa ricordà sta scaramucia come el so primo conbatimento. Dopo 13 mesi de navigasion el xe ritornà a Niza, ma subito, inte el marso 1833, el xe ripartio par Costantinopołi. A l'equipajo a se ga zontà tredexe pasejeri fransexi seguaci de Henri de Saint-Simon che i andava in bando inte ła cavedal Otomana. El so cao el zera Emile Barrault, on profesor de retorica che l'esponeva łe idee sansimoniane a l'equipajo.